Etiketa schválená: 28.02.2024
Prípravok na ochranu rastlín pre profesionálnych používateľov
OBLIX®

Selektívny herbicíd s kontaktným a pôdnym účinkom vo forme kvapalného suspenzného koncentrátu (SC) pre riedenie vodou, určený na preemergentné ničenie dvojklíčnolistových burín a jednoročných  tráv v repe cukrovej, repe kŕmnej, cvikle a mangolde.

ÚČINNÁ LÁTKA
	Ethofumesate
	500 g/l
(44,1% hm)
	



Látky nebezpečné pre zdravie, ktoré prispievajú ku klasifikácii prípravku: ethofumesate CAS No.: 26225-79-6

OZNAČENIE PRÍPRAVKU
	[image: ]

	GHS09



Výstražné slovo sa nepožaduje

	H410
	Veľmi toxický pre vodné organizmy, s dlhodobými účinkami.

	P273
	Zabráňte uvoľneniu do životného prostredia.

	P391
	Zozbierajte uniknutý produkt.

	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov, v súlade s platným zákonom o odpadoch.

	
	

	EUH208
	Obsahuje 1,2-benzisothiazolin-3-one. Môže vyvolať alergickú reakciu.

	EUH401 
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.



SP1	Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd. Zabráňte kontaminácii prostredníctvom odtokových kanálov z poľnohospodárskych dvorov a vozoviek).
SPe1	Z dôvodu ochrany podzemných vôd a pôdnych organizmov nepoužívajte prípravok obsahujúci účinnú látku ethofumesate viac ako 1 x za 3 roky na tom istom pozemku. Celkové množstvo účinnej látky ehofumesate môže byť maximálne 1 kg/ha za 3 roky (aj v prípade použitia iných prípravkov s touto účinnou látkou).
SPe4	Za účelom ochrany vodných organizmov/necieľových rastlín neaplikujte prípravok na nepriepustné povrchy, ako sú asfalt, betón, dlažobné kocky, železničné koľaje a iné situácie s vysokým rizikom odtoku.

Z4 	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5 	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo2	Pre ryby a ostatné vodné organizmy jedovatý.
V3 	Riziko prípravku  je prijateľné pre dážďovky a iné pôdne makroorganizmy.
Vč3	Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie užitočných článkonožcov s prijateľným rizikom.

Zákaz používania prípravku v 1. ochrannom pásme zdrojov pitných vôd!
PHO4	Prípravky sú vylúčené z použitia vo vnútornej časti 2. ochranného pásma zdrojov podzemných a povrchových vôd. Pokiaľ nie je toto pásmo rozdelené na vnútornú a vonkajšiu časť, sú vylúčené z použitia v celom 2. ochrannom pásme. Prípravky sa nesmú aplikovať  v blízkosti sídiel zásobovaných vodou zo studní, čo posudzuje miestne príslušný vodohospodársky orgán.

Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode.
Neaplikujte prípravok v blízkosti hladín tečúcich a stojatých vôd bez vegetačnej ochrannej zóny!
V území s vysokým rizikom erózie a odtoku do povrchovej vody dodržujte ochrannú (neošetrovanú) zónu s hustým pokrytím vegetáciou minimálne 10 m od okraja brehu.
Uložte mimo dosahu zvierat!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

	Držiteľ autorizácie: 
	UPL Holdings Coöperatief U.A.
Claudius Prinsenlaan 144 A, Blok A, 4818 CP Breda
Holandské kráľovstvo

	
	

	Číslo autorizácie ÚKSÚP:    
	20-00860-AU

	
	

	Dátum výroby:
	uvedené na obale

	Číslo výrobnej šarže:
	uvedené na obale

	
	

	Balenie: 


	1 l HDPE alebo PET fľaša
5 l a 10 l HDPE kanister



® je ochranná značka spoločnosti UPL 

PÔSOBENIE PRÍPRAVKU
OBLIX je kontaktný a pôdny herbicíd so systémovým účinkom. Účinná látka ethofumesate patrí do chemickej skupiny benzofuranov. Účinná látka ethofumesate sa vyznačuje dlhodobým reziduálnym účinkom, ktorý je závislý na dostatočnej pôdnej vlhkosti. Prijímaná je listami aj koreňmi burín a klíčiacimi burinami. Inhibuje delenie pletív, spomaľuje delenie buniek a obmedzuje tvorbu kutikuly. Dostatočná pôdna vlhkosť po aplikácii podporuje účinnosť prípravku. 
Spektrum herbicídnej účinnosti:
Citlivé buriny
láskavec ohnutý, lipkavec obyčajný, horčiak štiavolistý, kolenec roľný, kapsička pastierska, fialka roľná, lipnica ročná, metlička obyčajná, ježatka kuria, bažanka ročná, stavikrv vtáčí, hviezdica prostredná, drchnička roľná, ľuľok čierny , konopnica napuchnutá, ovos hluchý , psiarka roľná

Stredne citlivé buriny 
pohánkovec ovíjavý, horčica roľná, zemedym lekársky, reďkev ohnicová, mak vlčí, rumančekovité, reďkev ohnicová, mrlík biely, ruman roľný, peniažtek roľný, loboda konáristá, žihľava malá, horčica roľná

Odolné buriny
tetucha kozia, mätonoh trváci, hluchavka objímavá, trváce buriny, výmrv slnečnice

NÁVOD NA POUŽITIE
	Plodina
	Účel použitia
	Dávka/ha
	Ochranná
doba
	Poznámka

	repa cukrová repa kŕmna 
mangold
	dvojklíčnolistové buriny a jednoročné trávy
	2 l
	AT
	

	cvikla
	dvojklíčnolistové buriny a jednoročné trávy
	2 l
	84 dní
	


AT – ochranná doba je daná odstupom medzi termínom aplikácie a zberom

POKYNY PRE APLIKÁCIU
Dávka vody: 200 l/ha
Maximálny počet aplikácii: 1× za vegetáciu 
OBLIX môže byť použitý preemergentne v repe cukrovej, repe kŕmnej, cvikle a mangodle (aj semenné porasty). 
[bookmark: _GoBack]Môže byť použitý na ľahkých pôdach s obsahom organickej hmoty do 5%. Na stredných pôdach môže byť znížená perzistencia a reziduálny účinok a/alebo účinok na uvedené citlivé buriny môže byť nižší.
Prípravok OBLIX aplikujte najneskôr do 3 dní po výseve plodiny pred vzídením burín v dávke 2 l/ha 
Maximálna dávka účinnej látky ethofumesate nesmie prekročiť 1 kg za 3 roky na tom istom poli. 


INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY 
Pri použití v súlade s registrovaným rozsahom a spôsobom použitia nie sú známe údaje o možnej fytotoxicite, odrodovej citlivosti alebo iné negatívne vplyvy na danú plodinu.

OPATRENIA PROTI VZNIKU REZISTENCIE
Účinná látka ethofumesate patrí do skupiny benzofuránov (N podľa HRAC). Viacročné používanie prípravkov s rovnakým spôsobom účinku na rovnakom pozemku môže viesť ku vzniku rezistentných biotypov burín, ktorých  výskyt sa môže stať dominantným. Vývoju rezistentných biotypov je možné predísť alebo ho oddialiť striedaním prípravkov alebo používaním zmesí prípravkov s odlišným spôsobom účinku.

VPLYV NA NÁSLEDNÉ, NÁHRADNÉ A SUSEDIACE PLODINY 
Pri dodržaní zásad striedania plodín je možné z hľadiska výskytu rezíduí účinnej látky ethofumesate po zbere ošetrenej plodiny pestovať následné plodiny bez obmedzenia. 
V prípade, že dôjde k predčasnému zaoraniu plodiny, vysievanie náhradnej plodiny je možné s odstupom minimálne 30 dní od ošetrenia okrem cukrovej repy, ktorá môže byť vysiata bez obmedzenia.
Postrek nesmie zasiahnuť susedné plodiny ani priamo zasiahnuť vodné toky, priekopy a recipienty povrchových vôd.

VPLYV NA UŽITOČNÉ A INÉ NECIEĽOVÉ ORGANIZMY 
Nie je známy negatívny vplyv prípravku na užitočné a iné necieľové organizmy.

PRÍPRAVA POSTREKOVEJ KVAPALINY A ZNEŠKODNENIE OBALOV
Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete.
Zákaz opätovného použitia obalu alebo jeho použitia na iné účely!

ČISTENIE APLIKAČNÉHO ZARIADENIA
Aby sa predišlo poškodeniu iných plodín pri použití rovnakého postrekovača, dôkladne vymyte miešacie a postrekovacie  zariadenie ihneď po poslednej aplikácii. Použite opakovane vodu a vhodné detergenty.

BEZPEČNOSTNÉ OPATRENIA
Pred použitím prípravku si dôkladne prečítajte návod na použitie!
Príprava postrekovej kvapaliny
Pri príprave postrekovej kvapaliny používajte ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, respirátor na ochranu dýchacích ciest a gumovú pracovnú obuv.
Aplikácia
Pri aplikácii postreku používajte ochranný celotelový pracovný odev, rukavice, vhodné pre prácu s chemickými latkami, ochranný štít na tvár resp. ochranné okuliare, respirátor na ochranu dýchacích ciest a gumovú pracovný obuv.

Poškodené ochranné pracovné prostriedky je potrebné urýchlene vymeniť. V prípade, ak sa nepoužíva jednorazový ochranný pracovný odev, je potrené pracovný odev po ukončení práce vyprať. Počas práce a po nej, až do vyzlečenia pracovného odevu a umytia tváre a rúk teplou vodou a mydlom nejedzte, nepite a nefajčite.

Pracovníci následne vstupujúci do ošetrovaných porastov musia mať primerané ochranné pracovné oblečenie (pracovný odev s dlhými rukávmi, dlhé nohavice) a uzavretú pracovnú alebo ochrannú obuv.
Do ošetrených porastov je možné vstupovať až po úplnom zaschnutí postreku na rastlinách najskôr po 24 hodinách od postreku. Postrek sa smie vykonávať len za bezvetria alebo mierneho vánku, a v tom prípade v smere po vetre, aby nebola zasiahnutá obsluha a ďalšie osoby.

OBLIX nie je horľavý. Pokiaľ sa prípravok dostane do ohniska požiaru, tento haste hasiacou penou, hasiacim práškom, prípadne pieskom alebo zeminou. Vodu použite len výnimočne, a to vo forme jemnej hmly v tých prípadoch, keď je zaručené, že kontaminovaná voda neprenikne do verejnej kanalizácie, nezasiahne zdroje spodných ani recipienty povrchových vôd a poľnohospodársku pôdu. 

DÔleŽitÉ upozornenie 
V prípade požiaru používajte izolačné dýchacie prístroje – pri horení môžu vzniknúť toxické splodiny!

PRVÁ POMOC
	Pri požití:  
	Vypite 0,5 l vlažnej pitnej vody s niekoľkými tabletkami  medicinálneho uhlia. Nevyvolávajte zvracanie bez asistencie lekára.

	Pri nadýchaní:  
	Dopravte postihnutého  na čistý vzduch, odstráňte zamorený odev a zabezpečte pokoj a teplo.

	Pri zasiahnutí pokožky:
	Odstráňte kontaminovaný odev, zasiahnuté miesta umyte mydlom a teplou vodou.

	Pri zasiahnutí očí:
	Vyplachujte prúdom čistej vody po dobu asi 15 minút. Ak používate kontaktné šošovky a ak je to možné, odstráňte ich. Pokračujte vo vyplachovaní. Kontaminované kontaktné šošovky nie je možné znovu použiť a je treba ich zlikvidovať. Ak začervenanie očí pretrváva, urýchlene vyhľadajte lekárske ošetrenie.  



Pri otrave alebo podozrení na otravu privolajte ihneď lekára a informujte ho o prípravku a poskytnutej prvej pomoci.

Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166. 

SKLADOVANIE
Prípravok skladujte v uzatvorených originálnych obaloch v suchých, uzamykateľných  a vetrateľných skladoch, oddelene od požívatín, krmív, hnojív, osív, liekov, dezinfekčných prostriedkov a obalov od týchto látok pri teplotách  od +5º do +30ºC. Chráňte pred mrazom a priamym slnečným žiarením! Doba skladovateľnosti v originálnych neporušených obaloch je 2 roky od dátumu výroby.

ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad.
Technologický zvyšok postrekovej kvapaliny po zriedení vystriekajte na neošetrenej ploche, nesmú však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

Poznámka pre používateľa
Výrobca zaručuje vysokú kvalitu prípravku iba v prípade, že je skladovaný v originálnych uzatvorených obaloch. Neručí za škody vzniknuté nesprávnym skladovaním alebo nesprávnym použitím. Nezvyčajné miestne pôdne a klimatické podmienky a nové odrody môžu byť príčinou nižšej účinnosti prípravku alebo poškodenia plodiny, za čo výrobca nepreberá zodpovednosť.

